Reglene om telefonsalg

Telefonsalg (inklusiv opinionsundersøkelser som ikke blir offentliggjort og markedsundersøkelser) rettet mot private tillates bare når det er gitt forhåndssamtykke. Opinionsundersøkelser som blir offentliggjort tillates hvis det oppgis når og hvor offentliggjøring finner sted. Vi vet at mellom 95-99% av befolkningen ønsker ikke å bli oppringt av telefonselgere osv, og vi vet at 81% av de som har reservert seg blir oppringt av telefonselgere iflg. SIPO april 2012 (link kommer)

Piratpartiet ønsker en styrking av regelverket om telefonsalg og markedsundersøkelser for å gi reelle sanksjoner mot de som bryter reglene. = Diskusjon =

Fordeler med forslaget

 * Styrking av reglene og innføring av reelle sanksjoner kan gjøre at reglene blir bedre overholdt.
 * At reglene overholdes er langt på vei en stor fordel for folket, da spesielt de som har reservert seg også da må kunne forvente å ikke bli oppringt.
 * Det kan bli opprettet større fordeler for de som ønsker å bli oppringt for å svare.

Ulemper med forslaget

 * Enkelte næringer kan svekkes.
 * Opinionsundersøkelser kan bli mindre representative da store deler av folket vil være utenfor rekkevidde (de som er reserverte, og evt andre), avhengig av hvor strenge reglene skal være.
 * Markedsundersøkelser kan bli vanskeligere for noen bedrifter.

Andre tanker

 * Det bør muligens være åpning for salgsrettede telefonsamtaler mot privatpersoner fra bedrifter dersom det eksisterer et kundeforhold som ble etablert før loven tredde i kraft - mens nye kunder må bli eksplisitt spurt "er det greit at vi ringer deg?".
 * Selvfølgelig finnes det smutthull - en slik lov kan være vanskelig å håndheve dersom selger ringer fra en bedrift som ikke er direkte representert i Norge.

Se også

 * Mailtråd på mailinglista med subject "Systematisering av forslag og innspill"
 * Strengere beskyttelse mot spam

= Avstemning =

Støttespillere

 * Tobias Brox - telefonsalg er spam, rett og slett, og gir massivt med irritasjoner men ingen samfunnsnytte - så det bør forbys. Men jeg ser gjerne et generelt lovforslag som rammer alt av uønsket markedsføring. Å ha et smutthull for undersøkelser som skal offentliggjøres er bra.
 * Øyvind A. Holm

Motstandere
(ingen så langt)

Agnostikere

 * Vegard Solheim - Ingen spesielle kjensler for eller mot.

Bør piratpartiet mene noe om dette?

 * Tobias Brox - det ligger innenfor Piratpartiets kjerneverdier å mene noe om elektronisk spam, inklusive telefonsalg.
 * Øyvind A. Holm – Ja. Det kommer vel egentlig inn under Strengere beskyttelse mot spam, så kanskje de to tingene bør slås sammen.